Estoril 26 | LekkeSlaap
Estoril 26: Hooffoto's
Adres: Estoral Villa, , Mosselbaai, 6500, Wes-Kaap
Estoril Villa 26 is 'n woonstel met 2 slaapkamers en 1 badkamer. Dit is sentraal geleë in Mosselbaai met gerieflike slaapplek vir 4 gaste. Kom ontspan in hierdie knus woonstel met 'n dek vanwaar jy die see-uitsigte kan geniet. Daar is ook 'n lekker swembad tot jou beskikking.
Die hoofslaapkamer het 'n dubbelbed en die tweede slaapkamer het 2 enkelbeddens. Daar is 1 badkamer met of 'n bad of 'n stort, met 'n wasbak en toilet. Die kombuis is volledig toegerus met 'n yskas-vrieskas, oond, stoof, mikrogolfoond en 'n ketel. Daar is ook 'n wasmasjien en 'n tuimeldroër vir jou gerief. Die sitkamer het 'n TV met DStv, 'n goeie klankstelsel en 'n addisionele yskas-vrieskas. Daar is ook oorgenoeg sitplek. Die sitkamer kyk uit oor die balkon wat spog met pragtige see-uitsigte. As jy uitstap op die balkon kan jy die vars seebriesie en die sonskyn geniet en jy het ook 'n swembad en 'n braai tot jou beskikking.
Die woonstel is net 10 minute se stap van die waterkant af. Besienswaardighede sluit in die Kaap St Blaize-vuurtoring, die Mosselbaai-gholfklub, Ochre Barn, The Old Joinery, die Oorlogsgedenkteken, Zorgfontein-wildplaas en Botlierskop Privaat Wildreservaat. Verder is daar 'n hele rits doendinge in Mosselbaai vir die adrenalienvrate, insluitend haaihokduik, skeepswrak-duik, motorbootritte, township-toere, reksprong en valskermspring.
’n Bespreking by Estoril 26 sluit in:
Estoral Villa, , Mosselbaai, 6500, Wes-Kaap
https://travelground.imgix.net/AAEAAQAAAAAAAAAAAAAAJDVjNTYwZDc5LTI2NGQtNDU2Zi1hYjhiLTA4OTQ2ZjBmMzI1Yg?w=1440&h=960&fit=crop&auto=format Vanaf R1 500 per nag (plek vir 4) Estoral Villa Point Village 6500 Wes-Kaap 086 999 0018 14:00-19:00 10:00 -34.158592 22.108496